રાજસ્થાનના હનુમાનગઢની એક 12 વર્ષની છોકરીએ તેના પિતાને લખેલા એક ઇમોશનલ લેટરની એટલી જોરદાર અસર પડી છે કે હનુમાનગઢના હેલ્થ ડિપાર્ટમેન્ટે આ 12 વર્ષની છોકરીને જિલ્લાના તમાકુ છોડો કેમ્પેઈનની બ્રાન્ડ એમ્બેસેડર બનાવી દીધી છે. ડિપાર્ટમેન્ટને કશિશ નામની છોકરીએ તેના પિતાને લખેલો આ ઇમોશનલ લેટર તેના હોસ્પિટલમાં કામ કરતા પાડોશી પાસેથી મળી આવ્યો હતો. ફેબ્રુઆરીના છેલ્લા અઠવાડિયામાં દીકરીએ પિતાને લખેલા આ ઇમોશનલ પત્રમાં તેણે પિતાને તમાકુ છોડી દેવાની વિનંતિ કરી હતી.